- Hindi News
- National
- होली, रंगपंचमी के त्यौहार पर पूरे संभाग में रहे कानून व्यवस्था बेहतर: मुख्यमंत्री
होली, रंगपंचमी के त्यौहार पर पूरे संभाग में रहे कानून व्यवस्था बेहतर: मुख्यमंत्री
मुख्यमंत्री शिवराज सिंह चौहान ने होली और रंग पंचमी के त्यौहार पर पुलिस एवं प्रशासनिक अधिकारियों द्वारा बेहतर कानून व्यवस्था बनाए रखने के निर्देश दिए हैं। उन्होंने कहा कि समन्वय से कार्य किया जाए। इसके साथ ही बस स्टैंड रेलवे स्टेशन आदि भीड़-भाड़ वाले स्थानों की सुरक्षा में कोई कमी नहीं रहे। मुख्यमंत्री मंगलवार को समाधान ऑनलाइन कार्यक्रम की वीडियो कान्फ्रेंसिंग में अधिकारियों से चर्चा कर रहे थे। मुख्यमंत्री ने कहा कि अस्पतालों में डाॅक्टर मौजूद रहें। कोई भी डॉक्टर मुख्यालय से बाहर न रहे। पानी के पानी वाले स्थलों की सुरक्षा रखी जाए। किसी भी प्रकार की अप्रिय घटना न हो। उन्होंने कहा कि खनिजों के अवैध परिवहन एवं उत्खनन पर कार्रवाई की जाए। इसके लिए वाहन जब्ती भी हो।
छतरपुर कलेक्टर की तारीफ : उन्होंने छतरपुर जिले में अच्छा कार्य होने पर जिला कलेक्टर को बधाई दी। उन्होंने कहा कि गोवंश का अवैध परिवहन पर भी नजर रखी जाए। इसके साथ ही गांजे की तस्करी, अंतरराज्यीय गिरोहों और अवैध मदिरा पर रोक लगाई जाए।
सागर के दो प्रकरण किए गए हल : मुख्यमंत्री ने सागर जिले के दो प्रकरणों का निराकरण किया। एक प्रकरण में कलेक्टर विकास नरवाल ने बीड़ी श्रमिकों के लिए आवास योजना की हितग्राही उमारानी को रेडक्रास सोसायटी की ओर से 20 हजार रुपए की सहायता राशि का चेक वीडियो कान्फ्रेंसिंग के तत्काल बाद प्रदान किया। इस दौरान सभी अफसर मौजूद थे।
यह भी दिए निर्देश
बोर्ड परीक्षाएं शांतिपूर्वक से हो। जिले में गेहूं खरीदी की तैयारी पहले से पूरी की जाए। पेयजल की कहीं भी समस्या न हो। 14 अप्रैल से शुरू होने वाले ग्रामोदय से भारत उदय अभियान के लिए तैयारियां की जाए। वनाधिकार पट्टों के निराकरण के संबंध में भी निर्देश दिए हैं।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva